**Navodila za delo na petek, 3. aprila**

Glede na to, da se je v mapah pojavilo bolj malo risb, še enkrat ponavljam navodila za oddajo:

* Fotografiraj ali skeniraj risbo.
* Sliko shrani na svoj računalnik.
* Povleci jo v mapo (**poišči mapo s svojim imenom**), do katere vodi povezava z imenom **Mapa za oddajanje nalog** na spletni strani.
* Sem boš odlagal vse naloge v prihodnjih tednih.

Če imaš težave s takim načinom oddajanja nalog, mi lahko sliko pošlješ tudi po e-pošti. Za vsa vprašanja sem dosegljiv na blaz.ursic@guest.arnes.si

**Današnja naloga:**

Tvoja naloga je, da izdelaš delavniško risbo za zgornjo prečko stola. Pomagaj si z risbo, ki jo prilagam (jo skušaj čim bolj natančno prerisati). Risbo riši na predlogo, ki je že na spletni strani (OGL\_glava\_risbe). Uporabi merilo 1:2. To pomeni, da rišeš dvakrat pomanjšan predmet, mere, ki jih vpisuješ, pa so še vedno prave.